Kabul News telekanalining ma’lumot berishicha, norozilik namoyishlari Pokiston idoralararo razvedkasi boshlig‘i general-leytenant Foiz Hamidning Kobulga tashrifi fonida bo‘lib o‘tmoqda. Foto: AFP “Tolibon” harakati Kobuldagi namoyishni tarqatish uchun havoga o‘q uzdi. Bu haqda Agence France-Presse agentligi xabar berdi. Xabarda aytilishicha, 70 nafarga yaqin odam “Pokistonga qarshi shiorlar yozilgan plakatlar bilan” Pokistonning Kobuldagi elchixonasi oldida yig‘ilgan. Ta’kidlanishicha, “toliblar Pokistonning Afg‘oniston ishlariga aralashishini qoralab namoyish o‘tkazayotganlarni tarqatish uchun bir necha marta havoga o‘q uzgan”. Kabul News telekanalining ma’lumot berishicha, norozilik namoyishlari Pokiston idoralararo razvedkasi boshlig‘i general-leytenant Foiz Hamidning Kobulga tashrifi fonida bo‘lib o‘tmoqda. Herat Times gazetasining yozishicha, namoyishlar Kobuldan tashqari G‘azni, Hirot va Mozori Sharif shaharlarida ham o‘tkazilgan.